संग्राम सिंह ने कहा कि ग्रामीण अंचल में अपार संभावनाएं हैं। इसलिए समर्थ लोगों को ग्रामीण युवाओं को आगे लाने के लिए और उन्हें निरंतर प्रेरित करने के लिए कार्य करना चाहिए। उन्होंने कहा कि खेल क्षेत्र में रोजगार की अपार संभावनाएं हैं। खेलों का व्यवसायीकरण होने से खिलाड़ियों के लिए आगे बढ़ने के अवसर बढ़े हैं। इस दौरान पंचायत की ओर से लड़कियों की कबड्डी टीम व लड़कों की हाकी टीम को 21-21 हजार रुपये पुरस्कार के रुप में दिए गए। कार्यक्रम के दौरान सरपंच कर्ण सिंह फौजी व सरपंच प्रतिनिधि राजा शर्मा ने कहा कि पंचायत प्रदेश सरकार की बेटी बचाओ, बेटी बचाओ मुहिम को आगे बढ़ाने के लिए प्रयासरत है। गांव की बेटियों के लिए पंचायत हर संभव सहयोग करने के लिए हमेशा तत्पर रहेगी। इस मौके पर खंड मौलिक शिक्षा अधिकारी संजीत गिल, डॉ. सोमवीर, रवि हुड्डा, किशन लाल और आनंद शर्मा सहित ग्राम पंच भी मौजूद रहे।